**Ministru kabineta noteikumu projekta “Grozījumi Ministru kabineta 2013.gada 3.janvāra noteikumos Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir saskaņot Pievienotās vērtības nodokļa likuma atsevišķu normu attiecībā uz pievienotās vērtības nodokļa (turpmāk – PVN) atbrīvojuma piemērošanu un lai precizētu regulējumu, kas nosaka priekšnodokļa atskaitīšanu par nekustamo īpašumu. Paredzēts, ka Ministru kabineta noteikumu projektam jāstājas spēkā vienlaikus ar likumu “Grozījumi Pievienotās vērtības nodokļa likumā”, kurš Saeimā ir pieņemts 2019.gada 28.novembrī un stāsies spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts “Grozījumi Ministru kabineta 2013.gada 3.janvāra noteikumos Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai”” (turpmāk - MK noteikumu projekts) ir izstrādāts pamatojoties uz likumā “Grozījumi Pievienotās vērtības nodokļa likumā”, kurš Saeimā ir pieņemts 2019.gada 28.novembrī un stāsies spēkā 2020.gada 1.janvārī, iekļauto regulējumu un lai novērstu neprecizitātes attiecībā uz priekšnodokļa korekciju nekustamā īpašuma pārreģistrācijas gadījumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, izstrādātā tiesiskā regulējuma mērķis un būtība  | MK noteikumu projekts ir izstrādāts, lai:1) papildinātu noteikumus ar jaunu punktu, nosakot, ka PVN atbrīvojums tiek piemērots arī tādos gadījumos, ja medicīnas pakalpojums tiek sniegts citas ārstniecības iestādes pacientam, balstoties uz starp ārstniecības iestādēm noslēgtas rakstveida vienošanās pamata;2) izslēgtu punktu, kas nosaka, ka atbrīvojums no PVN nav piemērojams, ja zobu tehniķi izgatavo un piegādā protezēšanai zobu protēzes citām ārstniecības iestādēm;3) papildinātu noteikumus ar jaunu apakšpunktu nosakot, ka gadījumos, kad mainās nekustamā īpašuma reģistrācijas brīdī Valsts ieņēmumu dienestā (turpmāk – VID) norādītā izmantošanas proporcija apliekamiem/neapliekamiem darījumiem, tiek ņemta vērā no valsts budžeta faktiski atskaitītā priekšnodokļa summa;4) izslēgt punktu, kas saistīts ar atsauci uz Pievienotās vērtības nodokļa likuma 143.5 panta piektās daļas izslēgšanu.1. Pievienotās vērtības nodokļa likuma 52.panta pirmās daļas 3.punkta “a” apakšpunktā ir veikts grozījums, lai precizētu atbrīvojuma no PVN medicīnas pakalpojumiem tvērumu. Izslēdzot no minētā likuma apakšpunkta vārdu “pacients”, tiek paplašināta normas piemērošana, attiecinot normu arī uz tādiem medicīnas pakalpojumiem, kurus viena ārstniecības iestāde sniedz citas ārstniecības iestādes pacientam rakstveida vienošanās ietvaros, kas ir noslēgta starp šādām ārstniecības iestādēm. Šāds grozījums ir saistīts ar to, ka arī ārstniecības iestādes, līdzīgi kā citās nozarēs darbojošies uzņēmumi, meklē dažādus biznesa modeļus un savstarpējas sadarbības iespējas, lai padarītu efektīvāku savu darbu, samazinātu izmaksas un vienlaicīgi nodrošinātu kvalitatīvu pakalpojumu pacientam. Arī atbilstoši ES judikatūrai (ES Tiesas spriedums lietā C-366/12) šāda atbrīvojuma mērķis ir medicīnas pakalpojumu izmaksu samazinājums un to pieejamība indivīdam. Līdz ar to nepieciešams veikt grozījumus Ministru kabineta 2013.gada 3.janvāra noteikumos Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” (turpmāk – MK noteikumi Nr.17) un noteikt, ka Pievienotās vērtības nodokļa likuma 52.panta pirmās daļas 3.punkta “a” apakšpunktā minētais atbrīvojums no PVN ir piemērojams, ja pacients medicīnas pakalpojumu saņem citā ārstniecības iestādē, ar kuru ārstniecības iestādei ir noslēgta rakstveida vienošanās šī pakalpojuma sniegšanai.2. Direktīvas 2006/112/EK 132.panta 1.punkta “e” apakšpunktā ir paredzēts PVN atbrīvojums pakalpojumiem, ko sniedz zobu tehniķi, darbojoties savā profesijā, kā arī zobārstu un zobu tehniķu piegādātajām zobu protēzēm. Minētais regulējums ir pārņemts Pievienotās vērtības nodokļa likuma 52.panta pirmās daļas 7.punktā, nosakot, ka no PVN atbrīvo zobu tehniķu sniegtos pakalpojumus pacientam. Savukārt MK noteikumu Nr.17 23.punktā ir noteikts, ka PVN atbrīvojums nav piemērojams gadījumos, ja zobu tehniķi izgatavo un piegādā protezēšanai zobu protēzes citām ārstniecības iestādēm. Atbilstoši ES Tiesas spriedumā lietā C-401/05 paustajām atziņām no PVN ir atbrīvoti pakalpojumi, ko sniedz zobu tehniķi, darbojoties savā profesijā un zobu tehniķu un zobārstu veiktajām zobu protēžu piegādēm neatkarīgi no šo preču vai pakalpojumu saņēmēja statusa. Tādējādi Pievienotās vērtības nodokļa likumā atbilstoši Direktīvas 2006/112/EK regulējumam un minētajam spriedumam ir precizēts noteiktais atbrīvojums. Līdz ar to ir nepieciešams veikt grozījumu arī MK noteikumos Nr.17, svītrojot 23.punktu, tādējādi paredzot, ka zobu tehniķu sniegtie pakalpojumi un piegādātās protēzes ir atbrīvojami no PVN ne tikai gadījumos, kad tie tiek sniegti pacientam, bet arī tad, ja tie tiek sniegti citām personām. 3. Pievienotās vērtības nodokļa likuma 103.panta astotajā daļā noteikts, ja reorganizācijas rezultātā jaundibinātā vai iegūstošā komercsabiedrība, kas ir reģistrēts PVN maksātājs, iegūst nekustamo īpašumu, tā, pamatojoties uz informāciju par nodoto nekustamo īpašumu, ko sniedzis reģistrēts PVN maksātājs, kurš nodod šo nekustamo īpašumu, un kas saskaņota ar VID, pārreģistrē VID šo nekustamo īpašumu uz sava vārda atbilstoši Pievienotās vērtības nodokļa likuma 99.panta septītajai daļai un turpina priekšnodokļa koriģēšanu. Minētā likuma norma skaidri nosaka priekšnodokļa korekcijas turpinājumu reorganizācijas gadījumā un tādējādi nevar veidoties situācija, ka priekšnodokļa korekcijas rezultāts, ja mainās nekustamā īpašuma izmantošanas proporcija apliekamiem/neapliekamiem darījumiem, iegūstošai sabiedrībai ir lielāks, nekā tad, ja sabiedrība, kas veic reorganizāciju, to neveiktu un pati turpinātu priekšnodokļa korekciju atbilstoši nekustamā īpašuma izmantošanas proporcijai. Tādējādi korektai priekšnodokļa korekcijas aprēķināšanai būtu jāņem vērā no valsts budžeta faktiski atskaitītā priekšnodokļa summa, nevis MK noteikumu Nr.17 152.1.apakšpunktā norādītā no valsts budžeta atskaitītā priekšnodokļa summa saskaņā ar MK noteikumu Nr.17 148.3.apakšpunktu. Šādā gadījumā par nekustamo īpašumu veikto korekciju gala rezultātā atskaitāmās priekšnodokļa summas būtu vienādas. Līdz ar to ir nepieciešams MK noteikumus Nr.17 papildināt ar jaunu 152.1.1 apakšpunktu, nosakot, ka gadījumos, kad mainās nekustamā īpašuma reģistrācijas brīdī VID norādītā izmantošanas proporcija apliekamiem/neapliekamiem darījumiem, tiek ņemta vērā no valsts budžeta faktiski atskaitītā priekšnodokļa summa.4. Ievērojot to, ka ar 2019. gada 2. jūlija grozījumiem Ministru kabineta noteikumos Nr. 17 norādē, uz kāda likuma pamata minētie noteikumi izdoti, ir svītrota Pievienotās vērtības nodokļa likuma 143.5 panta piektā daļa, nepieciešams papildināt MK noteikumu projektu ar attiecīgu grozījumu, proti, svītrot šo noteikumu 1.34. apakšpunktu.Plānots, ka MK noteikumu projekts stāsies spēkā 2020.gada 1.janvārī vienlaikus ar likumu “Grozījumi Pievienotās vērtības nodokļa likumā”, kurš Saeimā ir pieņemts 2019.gada 28.novembrī un stāsies spēkā 2020.gada 1.janvārī.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VID. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekta tiesiskais regulējums ietekmēs:1) reģistrētus PVN maksātājus, kuri ir medicīnisko pakalpojumu sniedzēji;2) reģistrētus PVN maksātājus, kuri sniedz zobu tehniķu pakalpojumus;3) reģistrētus PVN maksātājus, kuri veic nekustamā īpašuma pārreģistrāciju VID. Pēc VID datiem 2019.gada 1.decembrī reģistrētu PVN maksātāju skaits ir 79 238. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā ietvertajam tiesiskajam regulējumam kopumā ir labvēlīga ietekme uz uzņēmējdarbības vidi un tautsaimniecību. Grozījumi tiešā veidā neskar administratīvo slogu un ietekme saglabājas nemainīga. |
| 3. | Administratīvo izmaksu monetārs novērtējums | MK noteikumu projekta administratīvo izmaksu, kas varētu rasties reģistrētiem PVN maksātājiem, monetāru aprēķinu nav iespējams veikt. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | Izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 |  |  |  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  | 0 |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms |
| 8. Cita informācija | Veicot grozījumus MK noteikumos Nr.17 attiecībā uz PVN maksātājiem, kuri reorganizācijas rezultātā iegūst nekustamo īpašumu un veic tā pārreģistrāciju VID, ietekmi uz valsts budžeta ieņēmumiem nevar prognozēt, jo nav iespējams noteikt, kāda būs priekšnodokļa proporcija, proti, vai tā mainīsies, vai nemainīsies. Teorētiski var pieļaut, ka atskaitāmais priekšnodoklis attiecīgajos gadījumos varētu gan palielināties, gan samazināties un tādējādi proporcija varētu mainīties gan pozitīvi, gan negatīvi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Ministru kabineta noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK noteikumu projekta izstrādē ir nodrošināta, iesaistot sabiedrību Pievienotās vērtības nodokļa likuma grozījumu sagatavošanā. Informācija par likumprojektu “Grozījumi Pievienotās vērtības nodokļa likumā” 2019.gada 21.jūnijā tika ievietota Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu (http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project522) un Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>. Informācija par likumprojektu tika sniegta Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas nodokļu maksātāju tiesību asociācijai un Veselības Aprūpes darba devēju asociācijai. MK noteikumu projekts 2019.gada 26.novembrī nosūtīts informācijai Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas nodokļu maksātāju tiesību asociācijai un Veselības Aprūpes darba devēju asociācijai. |
| 2. | Sabiedrības līdzdalība projekta izstrādē | Ņemot vērā to, ka grozījumi MK noteikumos Nr.17 attiecībā uz atsevišķu PVN atbrīvojuma normu piemērošanu atbilstoši likumā “Grozījumi Pievienotās vērtības nodokļa likumā” veiktajiem grozījumiem ir tehniska rakstura, sabiedrības atkārtota līdzdalība nav nepieciešama. Savukārt sabiedrības līdzdalība attiecībā uz regulējumu par nekustamā īpašuma pārreģistrāciju VID, ir nodrošināta, š.g. 26.novembrī nosūtot MK noteikumu projektu informācijai nevalstiskā sektora sadarbības partneriem. |
| 3. | Sabiedrības līdzdalības rezultāti | No nevalstiskā sektora sadarbības partneriem iebildumi par normatīvo regulējumu netika izteikti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts nemainīs pārvaldes funkcijas un institucionālo struktūru, kā arī netiks veidotas jaunas institūcijas, savukārt esošās institūcijas netiks likvidētas vai reorganizētas. MK noteikumu projekts tiks īstenots esošo cilvēkresursu un finansējuma ietvaros. |
| 3. | Cita informācija | Nav |

 |

Finanšu ministra p.i.

Ministru prezidents A.K. Kariņš

Leimane, 67095513

Dace.Leimane@fm.gov.lv